Diari Oficial de la Generalitat Valenciana


Sumari del DOGV 6547, del 20-06-2011 (2011/6423)

Notificació de la sentència dictada en el judici verbal número 829/2010.
------------------------------------------------------------------------

### Dades del document

Número de DOGV
:   6547

Data del DOGV
:   20-06-2011

Secció del DOGV
:   IV. ADMINISTRACIÓ DE JUSTÍCIA

Número del document
:   2011/6423


Organisme emissor
:   Jutjat de Primera Instància Número 1 de Castelló de la Plana

Tipus de document
:   Edicte

Notificació de la sentència dictada en el judici verbal número 829/2010. [2011/6423]  
Judici verbal 000829/2010  
De: Caixa d'Estalvis de València, Castelló i Alacant, Bancaixa.  
Procuradora: Eva María Pesudo Arenós.  
Contra: José Luis Martínez Porcar.  
Procurador/a: -  
En aquest procediment de judici verbal 829/2010 seguit a instàncies de Caixa d'Estalvis de València, Castelló i Alacant, Bancaixa, contra José Luis Martínez Porcar s'ha dictat la sentència, que, literalment, és com segueix:  
«Sentència número 000130/2011  
Castelló de la Plana, 5 de maig de 2011.-  
José Antonio Orea Martínez, magistrat jutge del Jutjat de Primera Instància número 1 de Castelló, he vist aquestes actuacions de judici verbal sobre reclamació d'una quantitat seguides davant d'aquest Jutjat amb el número 829 de l'any 2010 a instàncies de Caixa d'Estalvis de València, Castelló i Alacant, Bancaixa, representat per la procuradora Eva María Pesudo Arenós i assistit pel lletrat Pablo Domínguez Camarero contra José Luis Martínez Porcar.  
  
Antecedents de fet:  
  
Primer. El procurador de la part actora en la representació indicada i mitjançant un escrit que per torn de repartiment va correspondre a aquest Jutjat es va presentar una demanda de judici verbal en la qual, en síntesi, al·legava: la demandant i el demandat van subscriure el 2 de setembre de 2005 un contracte de targeta i serveis financers a distància. Es va lliurar al demandat com a mitjà de pagament una sèrie de targetes i aquest es va comprometre a mantindre en el compte associada prou saldo per a atendre el pagament de les operacions fetes amb aquesta targeta. El demandat no ha complit les obligacions contractuals, ja que no ha reemborsat les disposicions efectuades, i deu 2.923,98 euros a data d'1 d'octubre de 2010.  
Adduïa els fonaments de dret que considerava que hi eren d'aplicació i acabava sol·licitant que es dictara una sentència per la qual es condemne el demandat a pagar a la demandant la quantitat de 2.923,98 euros, més els interessos produïts des de l'1 d'octubre de 2009 i que es produïsquen fins a fer-ne el pagament complet del deute al tipus pactat de demora i les costes del judici.  
Segon. Una vegada admesa a tràmit la demanda, es va citar les parts a l'acte de la vista. Una vegada resoltes les qüestions processals, si pertoca, el demandant es va ratificar en la demanda. El demandat no hi va comparéixer.  
Tercer. Una vegada practicada la prova en els termes que consta en les actuacions aquestes es va deixar concluses per a sentència.  
Fonaments de dret:  
Primer. La relació contractual existent entre les parts s'acredita amb l'aportació del contracte de targetes degudament firmat pel demandat (doc-1), com també la liquidació del deute (doc-2 i 3), sense que el demandat haja objectat el que ha reclamat l'actora. La demanda haurà de ser estimada (1088 i següents 1255 i següents CC).  
Segon. Les costes s'imposaran al demandat per imperatiu de l'article 394.1 de la Llei d'Enjudiciament Civil.  
Vistos els articles legals esmentats i tots altres que hi són aplicables de manera general i pertinent.  
  
Dispositiva  
Estime la demanda interposada por Caixa d'Estalvis de València, Castelló i Alacant, Bancaixa, contra José Luis Martínez Porcar i condemne el demandat a pagar a la demandant dos mil nou-cents vint-i-tres euros i noranta-huit cèntims d'euro (2.923,98 euros), més els interessos produïts des de l'1 d'octubre de 2009 i que es produïsquen fins a fer-ne el pagament complet del deute al tipus pactat de demora. S'imposen al demandat les costes processals.  
Notifiqueu aquesta sentència a les parts i feu-los saber que s'hi pot interposar un recurs d'apel·lació, que, si pertoca, caldrà preparar davant d'aquest Jutjat, dins dels cinc dies següents al de la notificació d'aquesta resolució.  
En virtut del que establix la disposició addicional quinzena de la Llei Orgànica 1/2009, de 3 de novembre, complementària de la Llei de Reforma de la Legislació Processal per a la Implantació de la Nova Oficina Judicial, per la qual es modifica la Llei Orgànica 6/1985, d'1 de juliol, de Poder Judicial, para l'admissió a tràmit del recurs caldrà que la part recurrent haja efectuat el dipòsit corresponent en el compte de dipòsits i consignacions del Jutjat; sense aquest requisit no s'admetrà a tràmit.  
Porteu l'original al llibre de sentències.  
Aquesta és la meua sentència, de la qual expediu una testimoniança per a incorporar-la a les actuacions, que pronuncie, mane i firme».  
La sentència anterior va ser donada, llegida i publicada pel magistrat jutge que l'ha dictada, mentre celebrava audiència pública, en el dia de la seua data. En done fe.  
I atés que el demandat esmentat, José Luis Martínez Porcar, es troba en parador desconegut, s'expedeix aquest edicte a fi que valga de notificació de forma deguda.  
  
Castelló de la Plana, 17 de maig de 2011.- La secretària judicial: Ana Isabel Yagüe Ribes.